钦定古今图书集成/明伦汇编/氏族典/第398卷 > 李恒茂
## 钦定古今图书集成/明伦汇编/氏族典/第398卷 > 李恒茂

按《明外史李蕃传》：“李恒茂者，邢台人。为礼科给事中，
荐崔呈秀复官，与深相得，劾罢侍郎扶克俭，少卿孙
之益、庄钦邻，皆不附忠贤者也。恒茂，鲁生蕃日走吏
兵二部，交通请托，时人为之语曰：‘官要起，问三李’。”后
忽与呈秀交恶，削籍归。忠贤败，起故官，为御史邹毓
祚劾罢。逆案定，赎徒为民。